3. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

ปัจจุบันโรงพยาบาล ให้บริการตรวจโรคทุกสาขาตลอด 24 ชั่วโมง ซึ่งแบ่งการให้บริการ ดังนี้

1.1 บริการตรวจรักษาโรคทั้งผู้ป่วยนอกและผู้ป่วยใน โดยมีการเปิดบริการคลินิกโรคเฉพาะทาง
ดังนี้

1.1.1 คลินิกอายุรกรรม 1.1.13 ศัลยกรรมประสาท

1.1.2 คลินิกอายุรกรรมทั่วไปและโรคไต 1.1.14 ศัลยกรรมทรวงอก

1.1.3 คลินิกอายุรกรรมระบบทางเดินอาหาร 1.1.15 คลินิกโรคหัวใจ

1.1.4 คลินิกอายุรกรรมระบบทางเดินหายใจ 1.1.16 คลินิกสูติ-นรีเวช

1.1.5 คลินิกอายุรกรรมระบบโรคติดเชื้อ 1.1.17 คลินิกจิตเวช

1.1.6 คลินิกอายุรกรรมประสาทและสมอง 1.1.18 คลินิกจักษุ

1.1.7 คลินิกอายุกรรมและโรคเลือด 1.1.19 คลินิกหู คอ จมูก ภูมิแพ้

1.1.8 ศัลยกรรมทั่วไป 1.1.20 คลินิกโรคผิวหนัง สิว ฝ้า กระ

1.1.9 ศัลยกรรมกระดูก 1.1.21 คลินิกกุมารเวช

1.1.10 คลินิกโรคระบบทางเดินปัสสาวะ 1.1.22 คลินิกศัลยกรรมเด็ก

1.1.11 ศัลยกรรมตกแต่ง 1.1.23 คลินิกกุมารเวชและโรคไตในเด็ก

1.1.12 ศัลยกรรมกระดูกใบหน้า 1.1.24 คลินิกกุมารเวชโรคภูมิแพ้ในเด็ก

1.2 บริการห้องพักสำหรับผู้ป่วยใน ซึ่งต้องอยู่ในความดูแลของแพทย์อย่างใกล้ชิด

1.3 บริการตรวจสุขภาพในและนอกสถานที่

1.4 บริการตรวจเอ็กซ์เรย์

1.5 บริการตรวจโลหิต ภูมิคุ้มกัน และสิ่งที่ขับออกมา ตลอดจนการเพาะเชื้อ

1.6 บริการหน่วยไตเทียม

1.7 บริการทันตกรรม

1.8 บริการเยี่ยมติดตามผู้ป่วยถึงบ้าน

1.9 บริการตรวจโรคเฉพาะทาง

2.0 บริการรถพยาบาล รับ-ส่งผู้ป่วย

นอกจากนั้น ยังมีหน่วยเคลื่อนที่เพื่อตรวจสุขภาพแก่พนักงานตามบริษัทและโรงงานต่างๆ

(2) การตลาดและภาวะการแข่งขัน

(ก) นโยบายและลักษณะการตลาดของผลิตภัณฑ์หรือบริการที่สำคัญ

- กลยุทธการแข่งขัน มีการกำหนดนโยบายมุ่งเน้นในด้านต่างๆ ดังนี้

1. ด้านคุณภาพ

1.1 ด้านการรักษาพยาบาลแก่ผู้ป่วย โดยการจัดให้มีการพัฒนาและปรับปรุงเทคโนโลยีด้านการแพทย์
และการรักษาพยาบาลให้ทันสมัย เช่น การจัดซื้อเครื่องมือและอุปกรณ์การแพทย์ที่ทันสมัย,
สรรหาแพทย์
พยาบาลและบุคลากรทางการแพทย์ที่มีคุณภาพและจัดฝึกอบรมสัมมนาเชิงวิชาการในด้านต่างๆ
นอกจากนั้น โรงพยาบาลยังพัฒนาอย่างต่อเนื่อง โดยนำระบบที่มีมาตรฐานเป็นที่ยอมรับโดยทั่วไป
เข้ามาใช้ เช่น ระบบคุณภาพ ISO 9002 , ระบบ HA., กิจกรรม 5 ส. เป็นต้น

1.2 ด้านความรวดเร็วและความสะดวกสบายและการดูแลเอาใจใส่ผู้มาใช้บริการอย่างใกล้ชิด
ซึ่งมีการวัดผลความพึงพอใจและความต้องการของผู้มาใช้บริการโดยจะมีแบบสอบถามให้ผู้มาใช้บริการกรอกข้อมูล
และโรงพยาบาลได้เพิ่มช่องทางในการรับความคิดเห็นของผู้มาใช้บริการ โดยเปิดสายด่วน
0-3893-9999 ต่อเบอร์ภายใน 2309, 2310
ซึ่งโรงพยาบาลจะนำข้อมูลดังกล่าวมาแก้ไขปรับปรุงบริการให้ดีขึ้น
เพื่อตอบสนองความต้องการของผู้มาใช้บริการได้อย่างทั่วถึง

2. ด้านราคา

โรงพยาบาลกำหนดค่ารักษาพยาบาลในอัตราที่ยุติธรรมและในระดับที่สามารถแข่งขันได้
โดยคำนึงถึงปัจจัยแวดล้อมต่างๆ เช่น สภาวะเศรษฐกิจ, การแข่งขันและต้นทุนการให้บริการ
เป็นต้น

 นโยบายการกำหนดราคาสามารถแบ่งได้เป็น 2 ประเภทหลัก ดังนี้

2.1 ระดับราคาปกติ

2.2 ระดับราคาแบบเหมาจ่าย (Package) เช่น โปรแกรมการตรวจสุขภาพประจำปี,
โปรแกรมการคลอดบุตรแบบเหมาจ่าย เป็นต้น เพื่อลดภาระค่าใช้จ่ายของผู้มาใช้บริการ

3. ด้านการตลาด

โรงพยาบาลส่งเจ้าหน้าที่เยี่ยมผู้ป่วยถึงบ้าน เพื่อติดตามอาการและให้ผู้ป่วยมีความรู้สึกที่ดี
และเป็นการสร้างสัมพันธ์อันดีระหว่างโรงพยาบาลกับผู้ป่วย นอกจากนั้น
ได้จัดบรรยายให้ความรู้ทางด้านสุขภาพแก่ประชาชนทั่วไปอย่างต่อเนื่อง

- ลักษณะลูกค้า

1. ลูกค้าทั่วไปที่อยู่ภายในจังหวัดชลบุรี และจังหวัดใกล้เคียง

2. ลูกค้าที่ใช้สิทธิ์ประกันสังคม, กองทุนเงินทดแทน

3. ลูกค้าที่ใช้สิทธิประโยชน์จากการประกันชีวิตและประกันสุขภาพ

4. ลูกค้าที่เป็นพนักงานซึ่งทางบริษัททำสัญญากับโรงพยาบาล
โดยการให้ส่วนลดและเงื่อนไขการชำระหนี้

5.  ลูกค้าชาวต่างประเทศ

- กลุ่มลูกค้าเป้าหมาย

  ลูกค้าทั่วไปที่อยู่ในจังหวัดชลบุรีและจังหวัดใกล้เคียง

- การจำหน่ายและช่องทางการจำหน่าย

นอกจากการให้บริการรักษาพยาบาลผู้ป่วย ซึ่งมีทั้งผู้ป่วยนอกและผู้ป่วยในภายในโรงพยาบาลแล้ว
ยังมีการออกหน่วยเคลื่อนที่ตรวจสุขภาพแก่พนักงานตามบริษัทหรือโรงงานต่างๆ และมีเครือข่ายคลินิก
13 แห่ง ภายในจังหวัดชลบุรีหรือจังหวัดใกล้เคียง
เป็นคลินิคเครือข่ายประกันสังคมของโรงพยาบาลให้บริการผู้ป่วยที่ใช้สิทธิ์ประกันสังคมที่เลือกรับการรักษากับโรงพยาบาล

(ข) ภาวะการแข่งขัน

- สภาพการแข่งขันในอุตสาหกรรม

ธุรกิจโรงพยาบาลในปี 2549 โดยทั่วไปยังประสบกับภาวะการแข่งขันรุนแรงขึ้นเป็นลำดับ
ในขณะเดียวกันก็ยังมีการทำการตลาดและประชาสัมพันธ์ในแนวรุกที่ไม่เคยปรากฏมาก่อนในธุรกิจนี้
เพื่อขยายฐานลูกค้าใหม่ เช่น ลูกค้าต่างประเทศ, ลูกค้าสูงอายุ
โดยเน้นการให้บริการในแขนงต่างๆ ที่เป็นที่ต้องการของผู้มาใช้บริการในแผนกเฉพาะทาง
ร่วมด้วยการปรับปรุงคุณภาพและประสิทธิภาพของอุปกรณ์และเครื่องมือทางการแพทย์

- จำนวนคู่แข่งขัน ซึ่งแบ่งตามกลุ่มลูกค้าที่มาใช้บริการ มีดังนี้

1. โรงพยาบาลเอกชน ในเขตจังหวัดชลบุรี

1.1 เขตอำเภอบางละมุง จำนวน 3 แห่ง

1.2 เขตอำเภอศรีราชา จำนวน 3 แห่ง

รวม จำนวน 6 แห่ง

2. โรงพยาบาลเอกชน ในเขตจังหวัดฉะเชิงเทรา จำนวน 2 แห่ง

3. โรงพยาบาลรัฐบาล ในเขตจังหวัดชลบุรี

3.1 เขตอำเภอเมืองชลบุรี จำนวน 1 แห่ง

3.2 เขตอำเภอศรีราชา จำนวน 1 แห่ง

3.3 เขตอำเภอพนัสนิคม จำนวน 1 แห่ง

3.4 เขตอำเภอสัตหีบ จำนวน 1 แห่ง

รวม จำนวน 4 แห่ง

4. คลินิกในเขตอำเภอเมืองชลบุรี จำนวน 129 แห่ง

-   สถานะภาพและศักยภาพในการแข่งขัน

  - ข้อได้เปรียบทางการแข่งขัน

1. สถานที่ตั้งของโรงพยาบาลตั้งอยู่ใกล้ชุมชนที่เจริญ, สถานที่ราชการ เช่น
ศาลาว่าการจังหวัดชลบุรี, ที่ว่าการอำเภอ, พาณิชย์จังหวัด, เรือนจำกลางจังหวัด เป็นต้น,
โรงเรียน, ห้างสรรพสินค้า และโรงงานอุตสาหกรรม
ทำให้ลูกค้ามีความสะดวกในการเดินทางมาใช้บริการ

2. คณะผู้บริหารของบริษัทฯเป็นผู้ที่มีประสบการณ์และมีความเชี่ยวชาญด้านธุรกิจโรงพยาบาลมากว่า
26 ปี

3. ภาพพจน์ของโรงพยาบาล ซึ่งโรงพยาบาลเอกชลเปิดให้บริการรักษาพยาบาลมาตั้งแต่ ปี 2523
จนถึงปัจจุบัน รวมระยะเวลาเกือบ 26 ปี จึงเป็นที่รู้จักของประชาชนในพื้นที่ หรือจังหวัดใกล้เคียง
โดยเฉพาะกรณีมีอุบัติเหตุฉุกเฉิน ประชาชนส่วนใหญ่จะนึกถึงโรงพยาบาลเอกชลเป็นอันดับแรก
เนื่องจากมีความพร้อมในการช่วยชีวิตผู้ป่วยประสบอุบัติเหตุ/ฉุกเฉินได้ทันท่วงที
ส่งผลให้จำนวนผู้มาใช้บริการของโรงพยาบาลเพิ่มมากขึ้นอย่างต่อเนื่อง

4. โรงพยาบาลมีความพร้อมด้านการแพทย์
โดยมีแพทย์ผู้เชี่ยวชาญทุกสาขาในการให้บริการผู้ป่วยได้อย่างทั่วถึง ตลอด 24 ชั่วโมง

5. โรงพยาบาลมีความพร้อมด้านอุปกรณ์และเครื่องมือทางการแพทย์ที่ทันสมัยและมีประสิทธิภาพ

6. บริษัทฯ มีโครงสร้างทางการเงินที่แข็งแกร่ง
ทำให้สามารถพัฒนาศักยภาพด้านทางการแพทย์ได้อย่างต่อเนื่อง เช่น
การจัดซื้ออุปกรณ์/เครื่องมือทางการแพทย์ที่ทันสมัย,
การพัฒนาความสามารถของบุคลากรทางการแพทย์ โดยการส่งอบรม/สัมมนาทางวิชาการ เป็นต้น

- ข้อเสียเปรียบทางการแข่งขัน

1. ในกรณีที่เจ็บป่วยด้วยโรคที่ไม่ร้ายแรง ผู้ใช้บริการยังคุ้นเคยกับสถานพยาบาลในรูปแบบของคลีนิค
มีความเชื่อว่าจะได้รับบริการที่สะดวกรวดเร็ว และค่าใช้จ่ายต่ำกว่าของโรงพยาบาล

2. แม้ว่าจะมีเขตนิคมอุตสาหกรรมอมตะนคร ซึ่งตั้งอยู่ใกล้เขตจังหวัดชลบุรี
แต่เนื่องจากการคมนาคมที่สะดวกในการเดินทางไป-กลับระหว่างกรุงเทพฯและจังหวัดชลบุรี
ทำให้กลุ่มลูกค้าเช่น เจ้าของ, ผู้จัดการใหญ่ หรือแม้แต่ผู้บริษัทต่างๆ ในนิคมอุตสาหกรรม
ซึ่งมีที่พักอาศัยในกรุงเทพฯ ยังคงนิยมใช้บริการกับโรงพยาบาลที่อยู่ในกรุงเทพฯมากกว่า
อย่างไรก็ตามในอนาคตเมื่อสนามบินสุวรรณภูมิเปิดทำการ
รวมทั้งบ้านจัดสรรและที่พักอาศัยในอำเภอเมืองชลบุรีมีการขยายตัวเพิ่มขึ้น
ทางโรงพยาบาลอาจจะสามารถเพิ่มสัดส่วนในลูกค้ากลุ่มนี้ได้ นอกจากนี้
กลุ่มบุคคลบางกลุ่มซึ่งมีที่พักอาศัยในจังหวัดชลบุรียังคงยึดติดกับแพทย์หรือโรงพยาบาลที่เคยรักษาในกรุงเทพฯ
การที่จะทำให้กลุ่มบุคคลดังกล่าวมีความเชื่อถือกลุ่มแพทย์ในต่างจังหวัดต้องอาศัยระยะเวลา

3. เนื่องจากทำเลที่ตั้งของโรงพยาบาล ซึ่งอยู่ในเขตอำเภอเมืองชลบุรี
ไม่ใช่เขตสถานที่ท่องเที่ยวเช่น เมืองพัทยา
ทำให้โรงพยาบาลที่ตั้งอยู่ในเขตพื้นที่สถานที่ท่องเที่ยวได้เปรียบในด้านรายได้ค่ารักษาพยาบาลที่มาจากลูกค้าต่างประเทศ
ซึ่งส่วนใหญ่กลุ่มลูกค้าต่างประเทศ
ที่เป็นนักท่องเที่ยวส่วนใหญ่พร้อมที่จะจ่ายค่ารักษาพยาบาลเป็นเงินสด
เพราะเมื่อเทียบกับค่ารักษาพยาบาลของโรงพยาบาลในต่างประเทศซึ่งมีราคาสูงกว่า
ทำให้ลูกค้าต่างประเทศนิยมเข้ามารักษาอย่างต่อเนื่อง

(3) การจัดหาผลิตภัณฑ์หรือบริการ

(ก) ลักษณะการจัดให้ได้มาซึ่งผลิตภัณฑ์เพื่อจำหน่าย

1. กำลังการผลิตและปริมาณการผลิต

ปี 2549 ปี 2548 ปี 2547

กำลังการบริการเต็มที่

ผู้ป่วยใน (เตียง) 102,611 98,948 93,327

ผู้ป่วยนอก (คน) 584,000 292,000 292,000

ปี 2549 ปี 2548 ปี 2547

ปริมาณการบริการจริง

ผู้ป่วยใน (เตียง) 73,846 64,852 59,834

ผู้ป่วยนอก (คน) 359,139 311,635 274,018

การใช้กำลังการบริการ

ผู้ป่วยใน 71.98 % 65.54 % 64.11 %

ผู้ป่วยนอก 61.50 % 106.72 % 93.84 %

อัตราเพิ่ม (ลด) ของปริมาณการบริการ (%)

ผู้ป่วยใน 13.87 % 8.39 % 1.69 %

ผู้ป่วยนอก 15.24 % 13.73 % 6.53 %

2. วัตถุดิบและผู้จำหน่ายวัตถุดิบ

- ประเภทของวัตถุดิบ ที่สำคัญแบ่งออกเป็น 2 ประเภท คือ

1. ยา

2.  เวชภัณฑ์ทางการแพทย์

- สัดส่วนการสั่งซื้อวัตถุดิบ

1. ในประเทศ 100 %

 การสั่งซื้อวัตถุดิบจะสั่งซื้อจากผู้ผลิตและตัวแทนจำหน่ายในประเทศ

2. ต่างประเทศ 0 %

- ไม่มีการพึ่งพาการซื้อวัตถุดิบจากผู้จำหน่ายรายใดเกินร้อยละ 30
ของมูลค่าการซื้อวัตถุดิบทั้งหมดที่ผ่านมาเป็นเวลา 3 ปีติดต่อกัน
หรือมีข้อผูกพันว่าจะซื้อวัตถุดิบเกินกว่าร้อยละ 30 ของมูลค่าการซื้อวัตถุดิบในอนาคต
เนื่องจากบริษัทฯจัดซื้อวัตถุดิบจากบริษัทฯ
จากผู้ผลิตและตัวแทนจำหน่ายในประเทศโดยไม่มีสัญญาจัดจำหน่ายผูกขาด
หรือมีนัยสำคัญกับผู้ผลิตหรือผู้จัดจำหน่ายรายใดรายหนึ่ง

(ข) ผลกระทบจากกระบวนการผลิตต่อสิ่งแวดล้อม

- ผลกระทบจากกระบวนการผลิตและวัสดุเหลือใช้

ไม่มี เพราะบริษัทฯวิธีกำจัดขยะมูลฝอยและสิ่งปฏิกูล
รวมถึงน้ำเสียที่เกิดจากกระบวนการผลิตตามมาตรฐานที่กระทรวงสาธารณสุขกำหนด
โดยแยกตามประเภทต่างๆ ดังนี้

1. ขยะมูลฝอยและสิ่งปฏิกูลทั่วไป
บริษัทฯดำเนินการจัดเก็บเป็นสัดส่วนโดยใส่ถุงพลาสติกสีดำมัดปากถุงไว้อย่างดี
และรวบรวมส่งให้สุขาภิบาลดำเนินการนำไปกำจัด

2. ขยะติดเชื้อ บริษัทฯจะแยกไว้ต่างหากโดยกำจัดด้วยเตาเผาขยะแบบไร้ควัน

3. น้ำเสีย บริษัทฯ กำจัดโดยผ่านบ่อบำบัดน้ำเสียที่บริษัทฯติดตั้ง
เพื่อให้ได้ค่ามาตรฐานที่กระทรวงวิทยาศาสตร์กำหนด
ซึ่งในปัจจุบันจะนำน้ำที่ผ่านบ่อบำบัดน้ำเสียไปทำประโยชน์

(4) งานที่ยังไม่ได้ส่งมอบ

- ไม่มี -